דוקטור הו - עונות
עונה 5 > פרקים

| מספר הסיפור | מספר הפרק | שם הפרק | בימוי | כתיבה | תאריך שידור מקורי |
| --- | --- | --- | --- | --- | --- |
| 203 | 1 | "השעה האחת עשרה" | אדם סמית | סטיבן מופאט | 3 באפריל 2010 |
הטארדיס מתרסקת בגינה של אמיליה פונד (קייטלין בלאקווד) בת ה-7, והדוקטור החדש נעזר בה להתאושש אחרי ההתחדשות. הוא מבטיח לה שייקח אותה לטייל איתו ועוזב לחמש דקות, אך חוזר בטעות אחרי 12 שנים ופוגש את אמיליה, שעכשיו נקראת איימי (קארן גילאן) כשהיא כבר גדולה וממורמרת. יחד הם צריכים להילחם מול היצור שהתחבא בסדק שבקיר של איימי כשהיא הייתה ילדה קטנה.
| 204 | 2 | "החיה שמתחת" | אנדרו גאן | סטיבן מופאט | 10 באפריל 2010 |
הדוקטור לוקח את איימי למאה ה-29, שם הם מוצאים את כל תושבי בריטניה על חללית גדולה אחרי שברחו מהתפרצויות סולריות. אבל משהו מוזר קורה על החללית - היא לא רועדת בכלל, אפילו שהיא נעה בחלל. הדוקטור ואיימי משלבים כוחות עם המלכה אליזבת העשירית (סופי אוקונדו) כדי לפצח את התעלומה.
| 205 | 3 | "ניצחון הדאלקים" | אנדרו גאן | מארק גאטיס | 17 באפריל 2010 |
הדוקטור ואיימי מקבלים קריאה מוינסטון צ'רצ'יל (איאן מקניס) והם מגיעים לחדרי המלחמה של צ'רצ'יל בשנת 1941. הם מגלים שצ'רצ'יל כרת ברית עם הדאלקים, בעודו מאמין שהם לטובתו ולטובת האימפריה הבריטית.
| 206א | 4 | "זמן המלאכים" | אדם סמית | סטיבן מופאט | 24 באפריל 2010 |
הדוקטור ואיימי נתקלים בריבר סונג (אלכס קינגסטון), ארכאולוגית מהמאה ה-51 שמכירה את הדוקטור בעתיד אך הוא עוד לא מכיר אותה. בחוסר רצון, הדוקטור נגרר למשימת חילוץ על חללית שהתרסקה כשבדרך עליו להיזהר מהמלאכים הבוכים.
| 206ב | 5 | "בשר ואבן" | אדם סמית | סטיבן מופאט | 1 במאי 2010 |
בעודם מתחמקים מהמלאכים, הדוקטור מגלה שריבר ישבה בכלא על רצח. מלאך בוכה מצא את דרכו אל מוחה של איימי והוא מבלבל את מחשבותיה. הסדק שבקיר של איימי מופיע באופן מסתורי גם על החללית והדוקטור מנסה להבין איך זה אפשרי.
| 207 | 6 | "הערפדים מוונציה" | ג'וני קמפבל | טובי וייטהאוס | 8 במאי 2010 |
הדוקטור לוקח את איימי ורורי (ארתור דארוויל) לטיול רומנטי בוונציה של שנת 1580 כמתנת אירוסין. הרוזנת רוזנה קלוויירי (הלן מקרורי) מנהלת אקדמיה לבנות בלבד, ומעוררת את חשדו של הדוקטור.
| 208 | 7 | "בחירתה של איימי" | קתרין מורשיד | סיימון ניי | 15 במאי 2010 |
חמש שנים בעתיד, איימי בהיריון והיא גרה עם רורי בכפר קטן באנגליה. כשהדוקטור מגיע לביקור, החיים של השניים מתערערים - אדון החלומות (טובי ג'ונס) מעביר את החבורה בין העתיד הפסטורלי לבין החיים שלהם בטארדיס ואומר להם שאחד מהעולמות האלה הוא רק חלום ושעליהם להחליט מה חלום ומה לא - או שימותו.
| 209א | 8 | "האדמה הרעבה" | אשלי ויי | כריס צ'יבנאל | 22 במאי 2010 |
הדוקטור, איימי ורורי מגיעים לכפר כורים בווילס בשנת 2020 בו מתנהל פרויקט שאפתני שמטרתו לקדוח אל מרכז כדור הארץ. אך האדמה נלחמת חזרה ומתחילה לשאוב אליה אנשים.
| 209ב | 9 | "דם קר" | אשלי ויי | כריס צ'יבנאל | 29 במאי 2010 |
האנושות ניצבת בצומת דרכים - עולם חדש ושיתוף פעולה עם הסילוריאנים, או מלחמה עקובה מדם. הדוקטור ממנה את איימי ונסרין (מירה סיאל) לשגרירות כדור הארץ, אך לבני האדם האחרים יש תוכניות אחרות.
| 210 | 10 | "וינסנט והדוקטור" | ג'וני קמפבל | ריצ'רד קרטיס | 5 ביוני 2010 |
בעקבות רמז שמצאו בציור של וינסנט ואן גוך, הדוקטור ואיימי נוסעים לפגוש את האדם בכבודו ובעצמו (טוני קוראן) בשנת 1890, כשנה לפני שהתאבד.
| 211 | 11 | "הדייר" | קתרין מורשיד | גארת' רוברטס | 12 ביוני 2010 |
הטארדיס נעלמת עם איימי בתוכה, ועד שיצליח לפתור את הבעיה הדוקטור צריך למצוא דירה. הוא עובר לגור עם בחור בשם קרייג (ג'יימס קורדן) והופך לו את החיים.
| 212א | 12 | "הפנדוריקה נפתחת" | טובי היינס | סטיבן מופאט | 19 ביוני 2010 |
הדוקטור ואיימי מקבלים מסר מריבר סונג שמוביל אותם אל סטונהנג' בשנת 102. מתחת לסטונהנג' הם מוצאים את "הפנדוריקה", קופסה אגדית שאף אחד לא יודע מה שוכן בתוכה, אפילו לא הדוקטור.
| 212ב | 13 | "המפץ הגדול" | טובי היינס | סטיבן מופאט | 26 ביוני 2010 |
היקום נהרס והטארדיס התפוצצה. גורל היקום נמצא על כתפיה של איימי, והאם היא זוכרת את מה שהדוקטור סיפר לה כשהייתה בת 7.
ספיישל
| 213 | - | "מזמור חג המולד" | טובי היינס | סטיבן מופאט | 25 בדצמבר 2010 |
איימי ורורי נמצאים על חללית שעומדת להתרסק. כדי להציל אותם, הדוקטור צריך להמיס את ליבו הקפוא של איש קשיש ורגזן בשם קאזראן (מייקל גמבון) בעלילה ששואבת השראה מהסיפור המפורסם "מזמור חג המולד".